Diari Oficial de la Generalitat Valenciana


Sumari del DOGV 6718, del 21-02-2012 (2012/1517)

RESOLUCIÓ de 13 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Tírig per a l'atorgament d'una nova autorització de taxi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6718

Data del DOGV
:   21-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1517


Data del document
:   13-02-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 13 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Tírig per a l'atorgament d'una nova autorització de taxi. [2012/1517]  
L'Agència Valenciana de Mobilitat i l'Ajuntament de Tírig han subscrit, després de la tramitació prèvia reglamentària, el 17 de gener de 2012, el conveni de col·laboració pel qual s'instrumenta l'encàrrec de gestió per a l'atorgament d'una nova autorització de taxi.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0082/2012, i que figura com a annex d'esta resolució.  
  
  
València, 13 de febrer de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Tírig per a l'atorgament d'una nova autorització de taxi  
  
València, 17 de gener de 2012  
  
Reunits  
D'una banda, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1.d de l'Acord del Govern Valencià pel qual s'aproven els Estatuts de l'Entitat de Transport Metropolità de València.  
I de l'altra, Juan José Carreres Montull, alcalde de l'Ajuntament de Tírig (Castelló), facultat expressament per a este acte per l'Acord de la Junta de Govern Local de data 13 de desembre de 2011.  
Ambdós parts intervenen en nom i representació de les entitats respectives i fent ús de les competències que tenen legalment atribuïdes, es reconeixen mútuament i recíprocament legitimitat i capacitat suficient per a formalitzar este encàrrec de gestió i, per a això:  
  
  
Exposen  
  
I  
  
La Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx, en l'article 44, a la Generalitat, l'exercici de les competències administratives en relació amb el servici de taxi a través de l'Agència Valenciana de Mobilitat. Estes competències es poden encomanar als ajuntaments pel que establix el punt 5 de l'article 44.  
  
II  
  
L'Ajuntament de Tírig ha manifestat l'interés a atorgar una nova autorització de taxi. Disposa a més dels mitjans materials i humans necessaris per a l'exercici d'estes competències dins del terme municipal.  
  
III  
  
Per raons d'eficàcia, ambdós parts consideren oportú que el procediment per a l'atorgament, si és el cas, d'una nova autorització de taxi l'efectue l'Ajuntament de Tírig, per a la qual cosa subscriuen este conveni d'encàrrec de gestió a l'empara del que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les clàusules següents.  
  
Clàusules  
  
Primera. Objecte del conveni d'encàrrec de gestió  
És objecte del present conveni l'encàrrec de gestió de la competència per a l'atorgament d'una autorització de taxi per part de l'Agència Valenciana de Mobilitat a l'Ajuntament de Tírig.  
  
Segona. Abast de l'encàrrec  
L'encàrrec abasta l'execució de totes les actuacions que siguen necessàries per a l'atorgament d'una autorització de taxi residenciada en el municipi de Tírig.  
  
Queda fora de l'abast de l'encàrrec de gestió l'emissió de la targeta de transport associada a l'autorització, que efectuarà l'Agència Valenciana de Mobilitat, així com la gestió ordinària (visats, suspensions...).  
  
  
Tercera. Mitjans materials i humans.  
L'Ajuntament de Tírig aportarà els mitjans materials i humans necessaris per a l'execució de l'encàrrec de gestió. Correspon així mateix a l'òrgan municipal la resolució dels expedients que es tramiten a l'empara de l'encàrrec.  
  
Quarta. Normativa per a l'execució de l'encàrrec  
Per a dictar i executar els actes administratius derivats de la gestió de les competències encomanades, s'ha d'aplicar la Llei 6/2011, de la Generalitat, de Mobilitat de la Comunitat Valenciana, i la normativa reglamentària.  
  
Quinta. Assessorament tècnic  
En els casos en què l'Ajuntament de Tírig necessite assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat ha de prestar suport a les unitats administratives municipals que ho requerisquen.  
  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'execució adequada de l'encàrrec de gestió. En este sentit, la unitat pot demanar la informació que necessite per a esta funció i consultar en qualsevol moment els expedients que tramite l'ajuntament.  
Per a la interpretació del conveni, així com per a la resolució dels conflictes que es plantegen, es crea una comissió paritària, que està presidida per la directora de l'Agència Valenciana de Mobilitat o el membre del personal de l'Agència que hi delegue.  
  
  
Sèptima. Vigència del conveni  
Este conveni se subscriu per un període de dos anys o fins al compliment dels seus fins, si açò succeïx abans. No obstant això, el pot denunciar qualsevol de les parts, que hauria d'avisar almenys dos mesos abans.  
  
Octava. Naturalesa i règim jurídic  
Este conveni té naturalesa administrativa i es regix pels seus propis termes i condicions, així com pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu és el competent per a resoldre les qüestions litigioses que se susciten entre les parts durant l'execució.  
  
Deu. Publicació  
Este conveni d'encàrrec de gestió s'ha de publicar en el Diari Oficial de la Comunitat Valenciana en els termes que preveu la normativa.  
  
I, com a mostra de conformitat, ambdós parts subscriuen este encàrrec de gestió en quàdruple exemplar al lloc i en la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
Per l'Ajuntament de Tírig: Juan José Carreres Montull.